Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 941/10/4406	Topoľčany, 20.3.2014
EEČ : 2-35-15-2014

U Z N E S E N I E

Trestná vec:	obvinený XXXXX 
Zločin:	Spolupáchateľstvom spáchaný zločin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1, odsek 1 písmeno c, písmeno d Trestného zákona číslo 300/2005 Zbierky zákonov v znení zákona číslo 224/2010 Zbierky zákonov a iné trestné činy

Rozhodol: 	prokurátor Okresnej prokuratúry Topoľčany
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
a/ obvinení XXXXX a XXXXX  XXXXX dňa 17. 11. 2010 približne o 15.00 hod. v obci Veľké Dvorany, okr. Topoľčany na mieste výstavby solárnej elektrárne po vzájomnej dohode odcudzili poškodenému XXXXX z voľne položenej tašky, ktorá bola položená vonku na zemi, sumu približne vo výške 1.500,- Eur, pričom peniaze si obaja po čine rozdelili, čím poškodenému XXXXX, nar. 29. 09. 1970, bytom Veľká nad Veličkou 589, Česká republika, spôsobili škodu vo výške 1.500, Eur,

b/ obvinení XXXXX, XXXXX  XXXXX  a XXXXX dňa 18. 11. 2010 približne o 05.15 hod. v Topoľčanoch na Ulici Puškinovej po vzájomnej dohode prišli do budovy hotela DOBYS, nachádzajúcemu sa na zimnom štadióne, pričom obv. XXXXX išiel sám na druhé poschodie a spoluobvinení XXXXX  a XXXXX zostali na prízemí hotela vo vestibule pri vchodových dverách dávať pozor, obv. XXXXX vošiel do hotelovej izby č. 212, kde odcudzil igelitovú tašku položenú na podlahe pri nočnom stolíku, v ktorej bola čierna kabelka a v nej kožená čierna peňaženka s obsahom l ks bankomatová karta VISA Elektron, l ks debetná karta, obe Komerčnej banky, pobočky Veselí nad Moranou, l ks bankomatová karta VISA XXXXX pobočky banky a l ks debetná karta VISA XXXXX pobočky banky Hodonín, peniaze v hotovosti vo výške 100,- Eur a 2.200,- Kč /100,- Eur/, v kabelke v bočnom vnútornom vrecku boli uložené peniaze v hotovosti vo výške 4.300,- Eur, l ks OP, l ks VP, l ks karta poistenca VšZP, 2 ks USB kľúče Corsar a Kinstron, oba 8 Gb, l ks zväzok kľúčov v počte 8 ks značky FAB, l ks kalkulačku značky Casio, pričom obvinený XXXXX sa s ukradnutými peniazmi následne rozdelil so spoluobvinenými Hössom a Ondrovčíkom, čím poškodenému XXXXX, nar. 29. 09. 1970, bytom Veľká nad Veličkou 589, Česká republika spôsobili škodu vo výške 3.400,- Eur,

c/ obvinení XXXXX a XXXXX si spoločným konaním v presne nezistenom čase nezisteným spôsobom a na bližšie nezistenom mieste na území Českej republiky zadovážili sušené rastliny konope, ktoré neskôr spoločne previezli na územie Slovenskej republiky a tieto od bližšie nezisteného času dňa 13. 11. 2010 až do 14.30 hod. dňa 18. 11. 2010 spoločne prechovávali v izbe 2C na Ranči Babica v obci Bojná, okr. Topoľčany, kde boli v tom čase ubytovaní, pričom uvedené sušené rastliny konope boli dňa 18. 11. 2010 v čase o 16.30 hod. podľa § 89 ods. l Tr. por. vydané na Okresnom riaditeľstve PZ v Topoľčanoch a následne znalecký posudok KEU PZ potvrdil, že sa jedná o rastliny rodu Cannabis /konope/ s celkovou hmotnou 11420 mg s priemernou koncentráciou Tetrahydrokanabinolu /THC/ 13,6 % hmotnostného, obsahujúce celkovo 1553 mg THC, čo zodpovedá 52 až 114 obvykle jednorazovým dávkam drogy, pričom rastliny rodu Cannabis /konope/ sú v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok, 

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
      Vyšetrovateľ OR PZ ÚJKP v Topoľčanoch uzneseniami sp. zn. ORP-438/JP-TO-2010 zo dňa 18. 11. 2010 podľa § 199 ods. l Tr. por. začal trestné stíhanie a súčasne podľa § 206 ods. l Tr. por. vzniesol obvinenie XXXXX a spol. pre spolupáchateľstvom spáchaný prečin krádeže podľa § 20 k § 212 ods. l, 3 písm. a/ Tr. zák. a iné na skutkovom základe uvedenom v citovaných uzneseniach. 

     Poverený príslušník OR PZ Úradu justičnej a kriminálnej polície - Oddelenia skráteného vyšetrovania v Topoľčanoch uznesením sp. zn. ORP-849/OSV-TO-2010 zo dňa 18. 11. 2010 podľa § 199 ods. l Tr. por. začal trestné stíhanie a následne vyšetrovateľ OR PZ ÚJKP v Topoľčanoch uznesením sp. zn. ORP-438/JP-TO-2010 zo dňa 30. 12. 2010 podľa § 206 ods. l, 4 Tr. por. vzniesol obvinenie XXXXX a Josefovi Hössovi pre spolupáchateľstvom spáchaný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 20 k § 172 odsek l  písmeno c/, d/ Trestného zákona na skutkovom základe uvedenom v citovaných uzneseniach.

     Obvinení XXXXX, XXXXX a XXXXX sú štátnymi občanmi Českej republiky, kde aj trvale žijú, pričom vo svojich výpovediach v postavení obvinených uviedli, že na území Slovenskej republiky neplánujú zostať a ihneď ako to bude možné vycestujú a vrátia sa domov na územie Českej republiky. 

     S prihliadnutím na tieto skutočnosti bolo uznesením vyšetrovateľa OR PZ Úradu justičnej a kriminálnej polície v Topoľčanoch sp. zn. ORP-438/JP-TO-2010 zo dňa 11. 01. 2011 trestné stíhanie proti obvineným XXXXX a spol. podľa § 228 ods. 2 písm. a/ Tr. por. prerušené, pričom Najvyššiemu štátnemu zastupiteľstvu Českej republiky v Brne bola prostredníctvom medzinárodného odboru Generálnej prokuratúry Slovenskej republiky v Bratislave dňa 17. 01. 2011 adresovaná žiadosť o prevzatie trestného konania. 

     Dňa 20. 01. 2014 obdržala tunajšia prokuratúra prostredníctvom Krajskej prokuratúry v Nitre právoplatný rozsudok Okresného súdu v Uherskom Hradišti sp. zn. 13T 193/2011 zo dňa 17. 12. 2012 v spojení s rozsudkom Krajského súdu v Brne pobočka Zlín sp. zn. 6 To 285/2013 zo dňa 22. 08. 2013.

     Z obsahu súdnych rozhodnutí vyplýva, že nimi boli obvinení XXXXX, XXXXX a XXXXX uznaní za vinných okrem iného aj pre skutky, pre ktoré sú trestne stíhaní na území Slovenskej republiky vo veci vedenej na OR PZ v Topoľčanoch pod sp. zn. ORP-438/JP-TO-2010 a boli im uložené nasledovné tresty:

- obvinenému XXXXX súhrnný nepodmienečný trest odňatia slobody v trvaní 24 mesiacov so zaradením pre výkon trestu do väznice s dozorom, ako aj trest prepadnutia veci - plechovej krabičky,
- obvinenému Josefovi Hössovi súhrnný nepodmienečný trest odňatia slobody v trvaní 6 rokov so zaradením pre výkon trestu do väznice s ostrahou, ako aj trest zákazu činnosti riadiť všetky motorové vozidlá na dobu 8 rokov a tiež trest prepadnutia veci - plechovej krabičky,
- obvinenému XXXXX úhrnný trest odňatia slobody v trvaní 24 mesiacov s podmienečným odkladom jeho výkonu na skúšobnú dobu v trvaní 3 rokov. 

     S poukazom na vyššie uvedené právoplatné súdne rozhodnutia pominul dôvod prerušenia trestného stíhania obvinených na území Slovenskej republiky, z toho dôvodu uznesením Námestníka okresnej prokurátorky v Topoľčanoch sp. zn. Pv 941/2010/4406 zo dňa 22. 01. 2014, právoplatným dňa 18. 03. 2014, bolo podľa § 228 ods. 5 Tr. por. v trestnom stíhaní obvinených XXXXX a spol. pokračované.
      Je nepochybné, že po odovzdaní trestného konania do Českej republiky boli obvinení XXXXX, XXXXX a XXXXX právoplatne odsúdení rozsudkom Okresného súdu v Uherskom Hradišti v spojení s vyššie uvedeným rozsudkom Krajského súdu v Brne, pričom s prihliadnutím na rozsah, charakter a závažnosť trestnej činnosti, ktorej sa obvinení dopustili na území Slovenskej republiky, je možné odsúdenie cudzozemským súdom považovať za dostačujúce a uložené tresty za primerané.  

     Podľa § 215 ods. 2 písm. c/ Tr. por. prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

     Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor